CELEX: 32021R1532
Language: hr
Date: 2021-09-17 00:00:00
Title: Uredba Komisije (EU) 2021/1532 оd 17. rujna 2021. o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu uvrštenja 3-(1-((3,5-dimetilizoksazol-4-il)metil)-1H-pirazol-4-il)-1-(3-hidroksibenzil)imidazolidin-2,4-diona na Unijin popis aromatičnih tvari (Tekst značajan za EGP)

20.9.2021   
               
               
                  HR
               
               
                  Službeni list Europske unije
               
               
                  L 330/69
               
            
         UREDBA KOMISIJE (EU) 2021/1532
         оd 17. rujna 2021.
         o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu uvrštenja 3-(1-((3,5-dimetilizoksazol-4-il)metil)-1H-pirazol-4-il)-1-(3-hidroksibenzil)imidazolidin-2,4-diona na Unijin popis aromatičnih tvari
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1334/2008 Europskog parlamenta i Vijeća od 16. prosinca 2008. o aromama i nekim sastojcima hrane s osobinama aroma za upotrebu u i na hrani, te o izmjeni Uredbe Vijeća (EEZ) br. 1601/91, uredbi (EZ) br. 2232/96 i (EZ) br. 110/2008 te Direktive 2000/13/EZ (1), a posebno njezin članak 11. stavak 3.,
         uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
         budući da:
         
                     (1)
                  
                  
                     U Prilogu I. Uredbi (EZ) br. 1334/2008 utvrđen je popis aroma i izvornih sirovina Unije odobrenih za uporabu u i na hrani te uvjeti njihove uporabe.
                  
               
                     (2)
                  
                  
                     Provedbenom uredbom Komisije (EU) br. 872/2012 (3) donesen je popis aromatičnih tvari te je taj popis unesen u dio A Priloga I. Uredbi (EZ) br. 1334/2008.
                  
               
                     (3)
                  
                  
                     Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na inicijativu Komisije ili na temelju zahtjeva koji je podnijela država članica ili zainteresirana strana.
                  
               
                     (4)
                  
                  
                     Komisiji je 10. kolovoza 2012. podnesen zahtjev za odobrenje uporabe 3-(1-((3,5-dimetilizoksazol-4-il)metil)-1H-pirazol-4-il)-1-(3-hidroksibenzil)imidazolidin-2,4-diona (FL br. 16.127) kao aromatične tvari u određenim prehrambenim proizvodima koji su u suštini obuhvaćeni nizom kategorija hrane iz Unijina popisa aroma i izvornih sirovina. Komisija je o zahtjevu obavijestila Europsku agenciju za sigurnost hrane („Agencija”) i zatražila njezino mišljenje. Komisija je zahtjev stavila i na raspolaganje državama članicama na temelju članka 4. Uredbe (EZ) br. 1331/2008.
                  
               
                     (5)
                  
                  
                     Agencija je u svojem mišljenju donesenom 21. lipnja 2016. (4) ocijenila sigurnost tvari FL br. 16.127 te zaključila da njezina uporaba ne dovodi u pitanje sigurnost ako je ograničena na razine utvrđene za određene prehrambene proizvode u različitim kategorijama hrane. Agencija je utvrdila i da je riječ o tvari s osobinama promjene arome.
                  
               
                     (6)
                  
                  
                     Budući da uporaba tvari FL br. 16.127 kao aromatične tvari ne dovodi u pitanje sigurnost u pogledu navedenih uvjeta uporabe te se ne očekuje da će to dovesti potrošače u zabludu, s obzirom na mišljenje Agencije, primjereno je odobriti takvu uporabu.
                  
               
                     (7)
                  
                  
                     Dio A Priloga I. Uredbi (EZ) br. 1334/2008 trebalo bi stoga na odgovarajući način izmijeniti.
                  
               
                     (8)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Dio A Priloga I. Uredbi (EZ) br. 1334/2008 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. rujna 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 354, 31.12.2008., str. 34.
         
         
            (2)  SL L 354, 31.12.2008., str. 1.
         
         
            (3)  Provedbena uredba Komisije (EU) br. 872/2012 od 1. listopada 2012. o donošenju popisa aromatičnih tvari utvrđenih Uredbom (EZ) br. 2232/96 Europskog parlamenta i Vijeća, o njegovom unošenju u Prilog I. Uredbi (EZ) br. 1334/2008 Europskog parlamenta i Vijeća i o stavljanju izvan snage Uredbe Komisije (EZ) br. 1565/2000 i Odluke Komisije 1999/217/EZ (SL L 267, 2.10.2012., str. 1.).
         
            (4)  EFSA Journal 2016.;14(7):4334.
      
      
         
            PRILOG
            U dijelu A odjeljku 2. tablici 1. Priloga I. Uredbi (EZ) br. 1334/2008 nakon unosa 16.126 umeće se sljedeći unos za FL br. 16.127:
            
               
                           „16.127
                        
                        
                           3-(1-((3,5-dimetilizoksazol-4-il)metil)-1H-pirazol-4-il)-1-(3-hidroksibenzil)imidazolidin-2,4-dion
                        
                        
                           1119831-25-2
                        
                        
                           2161
                        
                        
                            
                        
                        
                           najmanje 99 %, test (HPLC/UV)
                        
                        
                           Ograničenja u pogledu uporabe kao aromatične tvari:
                           
                                        
                                    
                                    
                                       U kategoriji 1.4 – najviše 4 mg/kg
                                    
                                 
                                        
                                    
                                    
                                       U kategoriji 1.8 – najviše 8 mg/kg
                                    
                                 
                                        
                                    
                                    
                                       U kategoriji 3 – najviše 4 mg/kg
                                    
                                 
                                        
                                    
                                    
                                       U kategoriji 5.1. – najviše 15 mg/kg
                                    
                                 
                                        
                                    
                                    
                                       U kategoriji 5.2. – najviše 16 mg/kg
                                    
                                 
                                        
                                    
                                    
                                       U kategoriji 5.3. – najviše 30 mg/kg
                                    
                                 
                                        
                                    
                                    
                                       U kategoriji 5.4 – najviše 15 mg/kg
                                    
                                 
                                        
                                    
                                    
                                       U kategoriji 6.3. – najviše 25 mg/kg
                                    
                                 
                                        
                                    
                                    
                                       U kategoriji 12.1. – najviše 75 mg/kg
                                    
                                 
                                        
                                    
                                    
                                       U kategoriji 12.2. – najviše 100 mg/kg
                                    
                                 
                                        
                                    
                                    
                                       U kategoriji 12.3. – najviše 25 mg/kg
                                    
                                 
                                        
                                    
                                    
                                       U kategoriji 12.4. – najviše 25 mg/kg
                                    
                                 
                                        
                                    
                                    
                                       U kategoriji 12.5. – najviše 4 mg/kg
                                    
                                 
                                        
                                    
                                    
                                       U kategoriji 13.2. – najviše 4 mg/kg
                                    
                                 
                                        
                                    
                                    
                                       U kategoriji 13.3 – najviše 4 mg/kg
                                    
                                 
                                        
                                    
                                    
                                       U kategoriji 14.1.4. – najviše 4 mg/l (samo za napitke na bazi mlijeka)
                                    
                                 
                                        
                                    
                                    
                                       U kategoriji 14.1.5. – najviše 8 mg/kg
                                    
                                 
                                        
                                    
                                    
                                       U kategoriji 15.1. – najviše 20 mg/kg
                                    
                                 
                                        
                                    
                                    
                                       U kategoriji 16. – najviše 4 mg/l (samo za mliječne deserte)
                                    
                                 
                        
                            
                        
                        
                           EFSA”